ये जानकारी आज भाजपा के राष्‍ट्रीय अध्‍यक्ष अमित शाह ने दी. उन्‍होंने बताया कि सुबह नौ बजे उनके पार्थिव शरीर को दीन दयाल उपाध्याय मार्ग स्थित भाजपा मुख्यालय ले जाया जाएगा. इसके बाद एक बजे से उनकी अंतिम यात्रा शुरू होगी. बता दें कि वाजपेयी का पार्थिव शरीर उनके सरकारी आवास छह, कृष्ण मेनन मार्ग पर रखा गया है, जहां विदेश मंत्री सुषमा स्‍वराज, भाजपा राष्‍ट्रीय अध्‍यक्ष अमित शाह, गृह मंत्री राजनाथ सिंह, पूर्व राष्‍ट्रपति प्रणब मुखर्जी ने अटल जी को श्रद्धांजलि दी. पूर्व उपराष्‍ट्रपति हामिद अंसारी, उत्तर प्रदेश के मुख्‍यमंत्री योगी आदित्‍यनाथ, बिहार के मुख्‍यमंत्री नीतीश कुमार, योग गुरु बाबा रामदेव ने श्रद्धा सुमन अर्पित किया.